เมซีเย 82

เมซีเย 82 (ที่รู้จักกันดีในชื่อ NGC 3034, Cigar Galaxy หรือ M82) เป็นดาราจักรดาวกระจาย ที่ใกล้ที่สุด โดยอยู่ห่างจากโลกประมาณ 12 ล้านปีแสง ในกลุ่มดาวหมีใหญ่ เป็นดาราจักรที่ใหญ่เป็นอันดับสองของกลุ่มเอ็ม 81 มีเส้นผ่านศูนย์กลางไอโซโฟต  มีความสว่างมากกว่าทางช้างเผือกประมาณห้าเท่าและบริเวณใจกลางมีความสว่างมากกว่าประมาณหนึ่งร้อยเท่า หอดูดาวรังสีเอกซ์จันทราตรวจพบการแผ่รังสีเอกซ์ที่ผันผวนอยู่ห่างจากใจกลางของเมซีเย 82 ประมาณ 600 ปีแสง นักดาราศาสตร์ตั้งสมมติฐานว่าสิ่งนี้มาจากหลุมดำมวลปานกลางแห่งแรกที่รู้จัก ซึ่งมีมวลประมาณ 200 ถึง 5,000 เท่าของมวลดวงอาทิตย์ เช่นเดียวกับดาราจักรส่วนใหญ่เมซีเย 82 มีหลุมดำมวลยวดยิ่งอยู่ที่ใจกลาง หลุมดำนี้มีมวลประมาณ 3 × 107 เท่าของมวลดวงอาทิตย์ เมื่อวัดจากพลศาสตร์ดาวฤกษ์ เดิมทีเชื่อว่าเมซีเย 82 เป็นดาราจักรไร้รูปแบบ อย่างไรก็ตามในปี 2005 มีการค้นพบแขนก้นหอยสมมาตรสองแขนในภาพอินฟราเรดใกล้ (NIR) ของเมซีเย 82 แขนเหล่านี้ไม่สามารถมองเห็นได้เนื่องจากความสว่างบนพื้นผิวของจาน M82 ที่สูงและมุมมองที่เกือบจะอยู่ด้านข้างของดาราจักรนี้ (~80°)

 การค้นพบ 
เมซีเย 82 และ เมซีเย 81 ถูกค้นพบโดยโยฮัน เอเลิร์ท โบเดอในปี 1774 เขาบรรยายว่ามันเป็น "จุดทึบแสง" โดยจุดนี้จะอยู่ห่างจากจุดอื่นประมาณ 3⁄4 องศา "สีซีดมากและมีรูปร่างยาว" ในปี 1779 Pierre Méchain ค้นพบวัตถุทั้งสองอีกครั้งโดยอิสระและได้มีการแจ้งให้ชาร์ล เมซีเยทราบซึ่งเขาได้ยืนยันตำแหน่งและเพิ่มวัตถุทั้งสองนี้ลงในรายการของเขา

 ระเบียงภาพ 

 ดูเพิ่ม 
ดาราจักรชนิดดาวกระจาย
ดาราจักรไร้รูปแบบ
ไอซี 10
เอ็ม 81
SN 2014J เป็น มหานวดาราประเภท 1เอ ที่เกิดขึ้นในเมซีเย 82

 อ้างอิง 

 แหล่งข้อมูลอื่น 

 M82, SEDS Messier pages
 M82 at Chandra
 SST: Galaxy on Fire!
 M82 at NASA/IPAC EXTRAGALACTIC DATABASE
ESA/Hubble images of M82
 M82 The Cigar Galaxy
 M82 images with 2 semiprofessional amateur-telescopes as a result of collaboration between 2 observatories
 M82 at Deep Space Map

หมวดหมู่:วัตถุท้องฟ้าของยูจีซี
หมวดหมู่:ดาราจักรไร้รูปแบบ
หมวดหมู่:กลุ่มดาวหมีใหญ่
หมวดหมู่:วัตถุท้องฟ้าของเมซีเย
หมวดหมู่:วัตถุท้องฟ้าของเอ็นจีซี